OM FORFATTEREN | ASTRIDS DAGBOG
JEG, FORFATTEREN
har altid skrevet. Breve (før der fandtes e-mails og sms’er), dagbog (jeps, og temmelig mange af dem, har dem stadig i flere kasser oppe på loftet), noveller, digte – og hele to ungdomsbøger der aldrig blev til andet end manuskripter. Heldigvis. Og nu har jeg så fået udgivet ASTRIDS DAGBOG – FINGRENE VÆK!
Når jeg ikke skriver, og det prøver jeg at gøre hver dag, redigerer og korrekturlæser jeg andres bøger, alt muligt lige fra børne- og ungdomsbøger over voksenkrimier og kogebøger til fagbøger om finanskrisen og vaskeægte narkogangstere.
Og så oversætter jeg. Det er efterhånden blevet til mere end 30 ungdomsbøger – måske kender du serierne Gossip Girl og Lying Game eller bogen I går var i dag i morgen? Tja, dem har jeg oversat. Og jeg er vild med mit arbejde.
Hvis du kunne tænke dig at læse mere om det jeg laver, så skulle du smutte forbi min hjemmeside.
Desuden blogger jeg flittigt om det og meget andet – jeg giver for eksempel tips til andre gode ungdomsbøger – på min blog, Tanker bag.